Oma töös näen väga sageli, et  konkurentsialaseid rikkumisi pannakse toime mitte niivõrd soovist keelatud kokkuleppeid sõlmida, vaid eelkõige teadmatusest selle kohta, mis on keelatud ja mis lubatud. Üldiselt teatakse, et hindades ei tohi kokku leppida, aga seda, et hindadest ei tohi ka rääkida või muud konkurentsitundlikku informatsiooni vahetada, tavaliselt ei teata. Karistused on aga üsna karmid. Seetõttu leian, et inimeste teadlikkust selles vallas tuleb tõsta ja olen omalt poolt seda ka järjepidevalt teinud, tehes vastavaid koolitusi.